Държавен вестник, бр. 24, 2021 г., стр. 169

БРОЙ  24	
Д Ъ Р Ж А В Е Н  В Е С Т Н И К 	
СТР.  169  
7 
КОНДИЦИОНИРАНЕ 
Изпитваните материали, цигарите, използвани като източници на запалване, и изолационните 
подложки от памучна вата се кондиционират непосредствено преди изпитанието в 
продължение на 72 часа при стайни условия и след това в продължение на поне 16 часа в 
атмосфера при температура 23 ± 2°C и 50 ± 5% относителна влажност. 
8 
ПРОЦЕДУРИ ЗА ПРОВЕЖДАНЕ НА ИЗПИТАНИЯТА 
Изпитанието се провежда на закрито, в среда, практически свободна от въздушни течения. 
Стайната температура трябва да бъде 20 ± 5°C и 20 до 70% относителна влажност. Образецът 
от матрак се поставя директно върху изпитвателния стенд. Образецът от одеяло, възглавница, 
юрган или тънък лек дюшек се поставя върху минералната вата, която се полага върху 
изпитвателния стенд. Източникът на запалване се поставя върху образеца. Времето се измерва 
от момента на поставяне на източника на запалване върху образеца. Времетраенето на 
изпитанието е 1 час от момента на поставяне на източника на запалване върху образеца. 
8.1 
Изпитание с тлеещи източници на запалване 
Цигарата е запалена и въздухът се изтегля през цигарата, докато светне ярко. При тази 
операция се консумират поне 5 mm и максимум 8 mm от цигарата. Цигарата се поставя върху 
образеца на разстояние поне 100 mm от най-близкия ръб на образеца или от следите, оставени 
от предишно изпитание. Подложката от памучна вата се поставя централно върху цигарата и се 
пуска часовникът. Наблюдава се напредъкът на горенето и се записват всички свидетелства за 
прогресивно тлеещо запалване (вж. точка 10.1) или за запалване с пламък (вж. точка 10.2) на 
образеца. Провеждат се две отделни изпитания с цигарата, покрита с подложка от памучна 
вата. Върху образци със зашиване се провежда едно изпитание с цигарата, поставена върху 
шева, и едно изпитание с цигарата, поставена върху гладка повърхност, ако е възможно. 
8.2 
Изпитание с пламък като източник на запалване 
Газът се запалва и дебитът на газа се регулира до дебита, посочен в точка 5.2.8. Позволява се 
дебитът да се стабилизира за поне 120 s. Горелката се поставя хоризонтално върху образеца 
на разстояние поне 100 mm от който и да е край на образеца и поне 50 mm от каквито и да е 
следи, останали от предишни изпитания. Образецът се излага на пламъка на запалването в 
продължение на 20 s. Излагането се прекратява чрез внимателно изваждане на горелката от 
образеца. Наблюдава се напредъкът на горенето и се записват всички свидетелства за 
прогресивно тлеещо запалване (вж. точка 10.1) или за запалване с пламък (вж. точка 10.2) на 
образеца. Провеждат се две отделни изпитания. Върху образци със зашиване се провежда 
едно изпитание с горелката, поставена по дължината на зашиване, и едно изпитание се 
провежда с горелката, поставена върху гладка повърхност, ако е възможно. 
9 
Изразяване на резултатите от изпитанието 
9.1 
Всички наблюдения на времето се изразяват в минути и секунди, изминали от началото 
на изпитанието. Резултатите от изпитанията включват: 
.1  
поведението на образеца по време на и непосредствено след определения 
период на изпитание; 
.2  
пламъци или забележими количества дим, топлина или жар по време на и 
непосредствено след определения период на изпитание; и 
.3  
повреди по образеца след приключване на изпитанието, измерени в 
милиметри. 
9.2 
Резултатите, получени от всяко отделно изпитание, се докладват отделно.